Jucelino Nobrega da Luz

Jucelino Nobrega da Luz (født 1960) er en brasiliansk lærer og foredragsholder. Han er kjent for sine påståtte evner som sanndrømt.

Da Luz har fått oppmerksomhet for sine angivelige sanne drømmer der han i detalj hevder å ha forutsett store hendelser.Previsão de acidente aéreo agita a internet; peritos apontam indício de fraude cotidiano Selv oppgir han å ha oppdaget disse evnene som niåring.Psychic travels world to save lives The Japan Times Han har blant annet hevdet å ha drømt om terrorangrepet 11. september 2001 og jordskjelvet og tsunamien i Indiahavet 2004.Spåmann sier han forutså Utøya-tragedien TV2 I Norge har han fått oppmerksomhet for påstanden om å skulle ha forutsett terroraksjonen 22. juli 2011, og varslet den norske ambassaden om dette i et rekommandert brev allerede i 2007. Han har også gjort krav på 25 millioner dollar i belønning fra amerikanske myndigheter fordi han skal ha varslet dem om hvor Saddam Hussein skal ha gjemt seg.Brazilian Psychic Seeks $25 Million U.S. Reward for Saddam Hussein Mind Power News

I 2007 kom da Luz i fokus i sitt hjemland etter at han påsto å ha forutsatt et brutalt knivdrap hvor han også utpekte gjerningmannen.JUSTIÇA APURA PREVISÃO PARANORMAL DO CRIME DE PERDIZES globo.com Han presenterte da et offisielt dokument som skulle bekrefte at brevet var datert i forkant av drapet. Etterforskningen viste imidlertid at det bare kunne dokumenteres at da Luz hadde kjøpt to frimerker på denne datoen, ikke at brevet var postlagt på den aktuelle datoen.NOTA NÃO COMPROVA HISTÓRIA DE VIDENTE NO CASO PERDIZES globo.com

I 2008 mente den brasilianske TV-kanalen Globo TV å kunne bevise at da Luz hadde forfalsket dokumenter for å finne dekning for sine påstander om å ha forutsett hendelser før de inntraff. Jucelino Nobrega da Luz anla søksmål mot Globo TV hvor han hevdet at det var disse som hadde forfalsket doumentasjon i saken, men dette er blitt avvist av brasiliansk rett.TV Globo não terá de indenizar por reportagem sobre vidente JusBrasil

Spådommene til da Luz har også fått stor oppmerksomhet i Japan der han i 2007 blant annet spådde tusenvis av døde i et kolerautbrudd og ytterligere tusener av drepte i et stort jordskjelv. Dette ble kringkastet på japansk TV og skapte bekymringer i befolkningen.More false predictions from Jucelino Nobrega da Luz  Japan Probe Senere ble da Luz senere konfrontert med at ikke en eneste av disse spådommene slo til, og han uttrykte da glede over at katastrofene ikke hadde inntruffet. 

Den norske ambassaden i Brasil har bekreftet at brevet fra da Luz som varslet om tragedien 22. juli først kom frem seks dager etter hendelsen inntraff.Utøya-forutsigelsen kom 28. juli 2011 Fri Tanke

Den 30. april 2013 holdt da Luz et foredrag på Litteraturhuset i Bergen, hvor han spådde at en tsunami ville ramme Norge, og sa dette ville skje den 25. november 2013.

I 2014 spådde da Luz at et brasiliansk passasjerfly skulle få motorhavari og styrte. Flyselskapet reagerte da med å endre nummeret på flygningen for å unngå bekymrede passasjerer.Airline changes flight after renowned psychic predicts crash New York Post

 Referanser 

 Eksterne lenker 
 Jucelino Nobrega da Luz' offisielle hjemmeside
 Den «sanndrømte» Jucelino Nobrega da Luz drømmer bare feil SAKSYNT
 Disse brevene skal Jucelino Nobrega da Luz ha sendt VG

Kategori:Brasilianere
Kategori:Fødsler i 1960